Žiema

Žiema – vienas iš keturių metų laikų vidutinio klimato zonose. Ji pasižymi žemesne oro temperatūra ir trumpesnėmis dienomis nei kiti metų laikai. Toliau nuo pusiaujo žiemą dažnai iškrenta sniegas. Prieš žiemą būna ruduo, po jos eina pavasaris.

Žiemos pradžia ir pabaiga laikoma priklausomai nuo kriterijų:
 kalendorinė (arba meteorologinė) žiema Šiaurės pusrutulyje yra gruodžio, sausio ir vasario mėnesiai, o Pietų pusrutulyje – birželis, liepa ir rugpjūtis;
 astronominiu požiūriu žiema prasideda per saulėgrįžą – Šiaurės pusrutulyje gruodžio 21 d.,Astronomical Winter vs Meteorological Winter. 2016-12-17, Mountwashington.org (tikrinta 2025-11-18). Pietų pusrutulyje birželio 21–22 d.;
 klimatiniu požiūriu žiema prasideda, kai paros vidutinė temperatūra nukrinta žemiau 0,0 °C, o žemės paviršius įšąla.

Kai kuriose Europos ir Azijos rytų kultūrose, žiemos pradžia laikomas lapkričio mėnuo.

 Lietuvoje 

Kalendorinės žiemos mėnesiais, nuo gruodžio iki vasario aukščiausia temperatūra buvo 1990 m. vasario 21 d. Kybartuose +16,5 °C, žemiausia – 1956 m. vasario 1 d. Utenoje -42,9 °C.Orai Lietuvoje – Įdomiausi visų laikų temperatūros rekordai. Svarienergija.lt (tikrinta 2025-11-18).

 Mėnuo  Žemiausia temperatūra  Aukščiausia temperatūra  Ekstremalūs įvykiai Gruodis  -34,0 °C (1969-12-31, Varėna)  +13,4 °C (1953-12-05, Šiauliai)  1999 m. – uraganas „Anatolijus“, vėjas 40 m/s. Sausis  -40,5 °C (1940-01-25, Varėna)  +14,9 °C (2023-01-01, Druskininkai)  1982 m. – 30 val. pūga Ukmergėje; 2009 m. – 38 mm snygis Kaune. Vasaris  -42,9 °C (1956-02-01, Utena)  +16,5 °C (1990-02-21, Kybartai)  1969 m. – ilgiausia pūga (78 val., Panevėžys).

1980 m. vasario 25 d. Biržuose didžiausias sudėtinio apšalo ir šlapio sniego apdrabos skersmuo siekė 68 milimetrus. 1982 m. sausio 6–7 d. pūga sukėlė šalies masto nelaimę – apėmė daugiau kaip trečdalį Lietuvos teritorijos. Pastaraisiais metais žiemos Lietuvoje šiltėja.Meteorologas įspėja – štai kokia laukia artėjanti žiema: tarnybos jau ruošiasi. 2025-11-12, Tv3.lt (tikrinta 2025-11-18).

 Galerija 

 Žiema mene 

 Šaltiniai